
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1638 


7 Δεκεμβρίου 2001 


Το παρόν Φ.Ε.Κ. επανεκτυπώθηκε λόγω λάθους. 


ΑΠΟΦΑΣΕΙ Σ 

Αριθ. Υ1057 

Σύσταση Διυπουργικής Επιτροπής για την ανασυγκρό¬ 
τηση της υπαίθρου. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο ΙΟπαρ. 3 του Ν. 1558/1985 "Κυβέρνηση και 
Κυβερνητικά Όργανα" (ΦΕΚ 137 Α'). 

2. Το άρθρο 29 Ατού Ν. 1558/1985 που προστέθηκε με 
το άρθρο 27 του Ν. 2081/1992 (ΦΕΚ 154 Α'), όπως τροπο¬ 
ποιήθηκε με το άρθρο 1 παρ. 2 ατού Ν. 2469/1997 (ΦΕΚ 
38 Α'). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Συνιστάται Διυπουργική Επιτροπή για την ανασυ¬ 
γκρότηση της υπαίθρου και την εφαρμογή ολοκληρωμέ¬ 
νων πολιτικών τοπικής ανάπτυξης την οποία συντονίζει ο 
Πρωθυπουργός και αποτελείται από τους : 

α. Υπουργό Γεωργίας, ως Πρόεδρο, και τους Υφυπουρ¬ 
γούς 

β. Οικονομικών, 

γ. Εσωτερικών, Δημόσιας Διοίκησης και Αποκέντρω¬ 
σης, 

δ. Περιβάλλοντος, Χωροταξίας και Δημοσίων Έργων, 

ε. Εθνικής Παιδείας και Θρησκευμάτων, 

στ. Εργασίας και Κοινωνικών Ασφαλίσεων, 

ζ. Υγείας και Πρόνοιας 

η. Πολιτισμού και 

θ. Δημόσιας Τάξης, ως μέλη. 

2. Σε περίπτωση κωλύματος ή απουσίας τους οι παρα¬ 
πάνω Υφυπουργοί, μέλη της Επιτροπής, αναπληρώνονται 
από τον Γενικό Γραμματέατου αντίστοιχου Υπουργείου. 

3. Στην Επιτροπή καλούνται και μετέχουν χωρίς δικαί¬ 
ωμα ψήφου, ανάλογα με το εξεταζόμενο θέμα, οι τυχόν 
αρμόδιοι κατά περίπτωση Υπουργοί, Υφυπουργοί ή Γ ενι¬ 
κοί Γραμματείς. Επίσης, μπορεί να καλούνται Σύμβουλοι 
του Πρωθυπουργού, υπηρεσιακοί παράγοντες, εκπρό¬ 
σωποι νομικών προσώπων δημοσίου ή ιδιωτικού δικαίου 
ή και άλλοι εμπειρογνώμονες για θέματα ειδικότητάς 
τους. 


Άρθρο 2 

1. Έργο της Επιτροπής είναι: 

Α) Ο συντονισμός των αρμοδίων Υπουργείων και άλλων 
φορέων του δημοσίου στη λήψη πρωτοβουλιών και μέ¬ 
τρων για την εφαρμογή μιας ολοκληρωμένης πολιτικής 
για την ανάπτυξη της υπαίθρου, και ιδίως: 

- για τη βελτιστοποίηση της ανταγωνιστικότητας του 
αγροτικού τομέα σε άλατα επίπεδα της αγροδιατροφικής 
αλυσίδας μέσα από την ενίσχυση της επιχειρηματικότη¬ 
τας των αγροτών, τη διάχυση της καινοτομίας, την ανα¬ 
βάθμιση του εκπαιδευτικού επιπέδου, τη βελτίωση της 
ποιότητας των προϊόντων και την αναδιάρθρωση και τον 
εκσυγχρονισμό των εκμεταλλεύσεων καθώς και τη δημι¬ 
ουργία κατάλληλης φυσικής υποδομής, 

- για την εξασφάλιση συνθηκών για την αύξηση της 
απασχόλησης, την αναδιάρθρωση θεσμών και διοικητι¬ 
κών υποδομών, την αναβάθμιση του φυσικού και πολιτι¬ 
στικού περιβάλλοντος, την παροχή υψηλής ποιότητας 
υπηρεσιών υγείας, πρόνοιας, ενημέρωσης και εκπαί¬ 
δευσης, την προσέλκυση νέων, δυναμικών και οικονομι¬ 
κά ενεργών ατόμων και οικογενειών στην ύπαιθρο και 
γενικά τη δημιουργία οικονομικά αυτοδύναμων περιφε¬ 
ρειών. 

Β) Ο συνδυασμός των επί μέρους μέτρων πολιτικής για 
την ανάπτυξη της υπαίθρου, ώστε να εξασφαλίζονται οι 
αναγκαίες συνεργασίες για την αποτελεσματική εφαρμο¬ 
γή των μέτρων αυτών. 

Γ) Η υποστήριξη και καθοδήγηση των υπουργείων και 
των δημοσίων φορέων στο σχεδίασμά και την εφαρμογή 
μέτρων που αφορούν την ανάπτυξη της υπαίθρου. 

2. Οι υπηρεσίες και οι φορείς του δημοσίου τομέα οφεί¬ 
λουν να παρέχουν στην Επιτροπή κάθε αναγκαία συνδρο¬ 
μή και ιδίως τις πληροφορίες και τα στοιχεία που ζητού¬ 
νται από αυτήν για την εκπλήρωση του έργου της. 

Άρθρο 3 

1. Η γραμματειακή και τεχνική εξυπηρέτηση της Επι¬ 
τροπής εξασφαλίζεται από το Υπουργείο Γεωργίας. 

2. Καθήκοντα Γραμματέα της Επιτροπής ασκεί Υπάλ¬ 
ληλος του Υπουργείου Γεωργίας με βαθμό Α'της ΠΈ. 
κατηγορίας που ορίζεται με απόφαση του Προέδρου 
της Επιτροπής. Με την ίδια απόφαση ορίζεται ως ανα¬ 
πληρωτής του γραμματέα υπάλληλος με τα ίδια προ¬ 
σόντα. Στον γραμματέα και τον αναπληρωτή του κατα- 

βάλλεται αποζημίωση σύμφωνα με τις ισχύουσες δια¬ 
τάξεις. 

3. Κατά τα λοιπά ισχύουν οι κοινές διατάξεις για τη λει¬ 
τουργία των Διυπουργικών Επιτροπών, όπως καθορίζο¬ 
νται στο άρθρο 12 της Υ. 228/31.5.2000 απόφασης του 
Πρωθυπουργού (ΦΕΚΒ'676). 


Άρθρο 4 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Δεκεμβρίου 2001 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




